સૌથી વધુ ભાજપને ફટકો આ વખતે પાટીદાર આંદોલનનો પડ્યો હોય તેવું અત્યાર સુધીના પરિણામો પરથી જોવા મળી રહ્યું છે. જે વોર્ડમાં એક સમયે કોંગ્રેસના ઉમેદવારોની ડિપોઝીટ ડુલ થઇ જાય તેવી સ્થિતિ હતી તે વોર્ડમાં આખે આખી કોંગ્રેસની પેનલ વિજેતા જાહેર થઇ છે. ભાજપના ગઢ સમાન વરાછા, કાપોદ્રા, પૂણા (પૂર્વ) અને આંજણા-ખટોદરામાં આખેઆખી ભાજપની પેનલનો રકાસ થયો છે. પાટીદાર આંદોલન દરમિયાન કોંગ્રેસ તરફી વાતાવરણ ઉભું થયા બાદ પણ ભાજપે આ વિસ્તારોમાં પોતાના વિજયની અપેક્ષા સેવી હતી જે હવે તદ્દન ખોટી પુરવાર થઇ ચુકી છે.